האוניברסיטה היגלונית

האוניברסיטה היגלונית (בפולנית: Uniwersytet Jagielloński, ובקיצור נפוץ UJ) היא אוניברסיטה בקרקוב שבפולין. האוניברסיטה נוסדה בשם "אקדמיה קרקובסקה" ב-1364 על ידי המלך קז'ימייז' השלישי "הגדול". כיום זוהי האוניברסיטה השנייה בוותיקותה במרכז אירופה, לאחר אוניברסיטת קארל בפראג, ואחת מן העתיקות בעולם כולו. היא גם נחשבת לאוניברסיטה יוקרתית, אחת מ-10 אוניברסיטאות עילית אירופאיות. האוניברסיטה חברה ברשת אוטרכט, חברה בקבוצת קוימברה וחברה בגילדת אוניברסיטאות אירופאיות עתירות מחקר. ב-1817 שונה שמה לאוניברסיטה היגלונית לכבוד השושלת היגלונית של מלכי פולין. באוניברסיטה שמור אחד מהגלובוסים העתיקים בעולם, גלובוס יגלוניקוס. באוניברסיטה 15 פקולטות, חלקן ממוקמות במבנים היסטוריים מימי הביניים וחלקם במבנים מודרניים. פקולטות האוניברסיטה כוללות: הפקולטה למשפטים - זוהי הפקולטה הוותיקה ביותר באוניברסיטה היגלונית, הפקולטה נוסדה עם קום האוניברסיטה בשנת 1364. הפקולטה לרפואה - מתקיימות מספר תוכניות לימודים ובהן לימודי רפואה, לימודי רפואת שיניים ולימודי תזונה. הפקולטה לרוקחות - בפקולטה לרוקחות 16 יחידות מחקר והוראה וכן מוזיאון בתחום הרוקחות. הפקולטה למדעי הבריאות - בפקולטה נלמדים מקצועות כגון סיעוד, פיזיותרפיה, בריאות הציבור ורפואת חירום. הפקולטה לפילוסופיה - הפקולטה כוללת את המכון לפילוסופיה, המכון לפדגוגיה, המכון לפסיכולוגיה, המכון ללימודי דתות והמכון לסוציולוגיה. הפקולטה להיסטוריה - ניתן ללמוד מסלולים בתחומים ארכאולוגיה, אתנולוגיה, אנתרופולוגיה תרבותית, תולדות האמנות, לימודי יהדות ומוזיקולוגיה. הפקולטה לבלשנות - לימודי הבלשנות מתמקדים בשפות שונות ובהן אנגלית, גרמנית, לימודים רומניים, לימודים קלאסיים. הפקולטה ללימודים פולניים - הסטודנטים בפקולטה יכולים לבחור מסלולים כגון תקשורת חברתית, לימודי תרבות, תיאטרון או לימודים השוואתיים. הפקולטה לפיזיקה, אסטרונומיה ומדעי המחשב - מוצעות תוכניות כגון אסטרונומיה, אסטרופיזיקה, ביופיזיקה, מדעי המחשב היישומיים. הפקולטה למתמטיקה - ניתן להתמקד במתמטיקה עיונית, מתמטיקה שימושית, מתמטיקה פיננסית, הוראת מתמטיקה, וכן מוצע מסלול מתמטיקה ומדעי המחשב. הפקולטה לכימיה - הלימודים מתקיימים בהתמחויות שונות כגון כימיה רפואית, סביבתית, מולקולרית, קיימות וכימיה ועוד. הפקולטה לביולוגיה - בפקולטה פועלים המכון לבוטניקה, המכון למדעי הסביבה, המכון לזואולוגיה ומחקר ביורפואי. הפקולטה לניהול - בפקולטה ניתן ללמוד מקצועות כגון פסיכולוגיה, עיתונאות, קולנוע וניו מדיה, כלכלה, מדעי המדינה, ניהול, מידענות. הפקולטה ליחסים בין לאומיים ופוליטיקה - בפקולטה ניתן ללמוד לימודי פוליטיקה, לימודים אזוריים ולימודי תרבות בשפות פולנית, אנגלית, רוסית ואוקראינית. הפקולטה לגאוגרפיה וגאולוגיה - בפקולטה פועלים המכון לגאוגרפיה והמכון ללימודים גאולוגיים. היא נוסדה בשנת 2017. הפקולטה לביוכימיה - מתקיימות תכוניות בביופיזיקה, ביוכימיה וביוטכנולוגיה. בין בוגריה הבולטים ניתן למנות את המדען ניקולאוס קופרניקוס, האפיפיור יוחנן פאולוס השני וזוכי פרס נובל ויסלבה שימבורסקה ואיוו אנדריץ'. בוגרים נוספים של האוניברסיטה כוללים: סטניסלב לם - סופר ביאטה שידלו - פוליטיקאית ברוניסלב מלינובסקי - אנתרופולוג אדוורד רידז-שמיגלי - פוליטיקאי יוחנן בדר - חבר כנסת סטניסלב ויספיאנסקי - מחזאי ומשורר מדיה וקבצים בנושא האוניברסיטה היגלונית בוויקישיתוף אתר האינטרנט הרשמי של האוניברסיטה היגלונית (בפולנית ובאנגלית) האוניברסיטה היגלונית, ברשת החברתית פייסבוק האוניברסיטה היגלונית, ברשת החברתית אקס (טוויטר) Jagiellonian University, ARWU עובדות על האוניברסיטה Faculties, אתר האוניברסיטה היגלונית (באנגלית) Paweł Rogaliński, Famous alumni of the Jagiellonian University, Journalistic Review, ‏2014 Notable alumni of the Jagiellonian University, Edu Rank ערך זה הוא קצרמר בנושא אוניברסיטאות ומכללות ובנושא פולין. אתם מוזמנים לתרום לוויקיפדיה ולהרחיב אותו.